Bulletin | School | Merensky vereer top Plasie presteerders
Merensky vereer top Plasie presteerders
30 October 2018 Read: 205
Hierdie jaar het Hoërskool Merensky se graad 12 en graad 8 tot 11 prysuitdelings weer seremonieël afgespeel in die Plasie-skoolsaal. Meer as 520 leerders is vereer vir hul akademiese-, sport- en kultuurprestasies in 2018.
Die “UK-trofee vir lojale diens” is hierdie jaar toegeken aan Jason Mellett wat, as lid van die Uitvoerende Komitee, uitsonderlike diens gelewer het - bo en behalwe dít wat sy portefeulje van hom vereis het.
Suandrie Corbett (graad 10) dra die titel van “Kultuurpersoonlikheid” vir die tweede jaar in ‘n ry. Sy is aangewys as die algehele wenner van die Tzaneen Eisteddfod, het deelgeneem aan provinsiale rondes van die ATKV-Redenaars en -Debat, asook aan die nasionale Radikale Redenaars.
Canell Jackson het weggestap met die “Sport-vrou van die jaar”-toekenning vir haar boogskietvaardighede. Sy het, onder andere, Protea-kleure verwerf en neem deel as lid van die Suid-Afrikaanse span by die wêreld veldkampioenskappe. Sy behaal hier goud en ewenaar ‘n wêreldrekord in die “field”-ronde. Sy spog ook met ‘n nuwe wêreldrekord in die “Animal”-ronde.
‘n Silwer erepenning is oorhandig aan Da-niel Smit vir sy tweekamp prestasies, terwyl goue erepennings ontvang is deur Armand Wiers, Dewald Haagner, Rohan Wewege, Sean Hunt, Lin-Mari Theron en Canell Jackson vir hul prestasies by die wêreld boogskietkampioenskappe. Jackson het ook die Honeurs-toekenning ontvang as Protea by dié kampioenskappe.